“மூன்றெழுத்தில் தொலைத்தொடர்பு தோழர்களின் ஜீவன் இருக்கிறது. அந்த மூன்றெழுத்து தோழர் ஜெகன். நமது மாவட்டத் தொழிற்சங்கப் பிதாமகன் எனப் புகழப்படும் தோழர் சிரில் அவர்களை ஜெகன் சந்திந்த பிறகு அவருக்கு ஞானஸ்தானம் கிடைத்தது என்பார்கள். தோழர் சிரில் அவர்களின் பெயரால் NFTE மாவட்டச் சங்கம் அறக்கட்டளை நிறுவி அதனைச் சிறப்பாக நடத்தியும் வருகிறது. தோழர் ஜெகன் திருத்துறை பூண்டிக்கு அருகே ஒரு கிராமத்தில் மேட்டுக்குடியான பிராமண குடியில் பிறந்தவர், அவரது தந்தை ஒரு புகழ்மிக்க வக்கீல். ’ஒரு குர்தா ஜிப்பாவுடன் ஒரு ராஜகுமாரனாக அவர் கடலூரில்தான் முதன் முதலில் பணியில் சேர்ந்தார்’ எனத் தோழர் ரகு உணர்ச்சியோடு கூறக் கேட்டிருக்கிறோம். அந்த ராஜகுமாரனை நாம் பார்க்கவில்லை. ஆனால் ஒரு மகானைப் பார்த்திருக்கிறோம்.